  Виталий Пронин Пӧртэм ужъёс ортчытэмын 280-лэсь ятыр коркан.Кылем арын быдтэмын вал 428 миллион манет, пӧртэм ужъёс ортчытэмын 280-лэсь ятыр коркан. Ог 60 процентэзлэн липетэз выльдэмын, 7-аз вошъямын тыл езъёс, 18 выль лифт пуктэмын.- Нош куашкан калэ вуэм юртъёсын улӥсьёсты выль интые выжтон программа туэ 1-тӥ сентябрёзь йылпумъяськоз, - ватсаз министр. - Туэ талы чакламын на 888 миллион манет пала кутыны, со пӧлысь ӝыныезлэсь ятырез - Россилэн бюджетысьтыз. Коньдон элькунамы вуиз ни.Та программае сюризы 2012-тӥ арозь улыны ярантэмен лыдъям коркаос. Но собере но сыӵе юртъёс трос пусъемын ни. Соин ик оскон вань, пе, куашкан калэ вуэм сэрегъёсысь калыкез выль интые поттонъя вылез программа Россиын кылдытэмын луоз шуыса.УД Туспуктӥз Александр Горбунов Теги: Ижкар  